OpenLLM-France/wikimedia huggingface dataset:
# Ann Hini Goz

Oberennoù damheñvel pe handelvoù all zo ivez, gwelout An Hini Gozh.
| ◄ Ann Andouillen | Ann Hini Goz | Gwerz sant Kado ► |
* Diskan. — Ann hini goz eo ma dous,
* Ann hini goz eo zur.
* Na koulskoude, war a welan,
* Ann hini iaouang ar vraoan.
* Ann hini iaouang a zo koant,
* Ann hini goz e deuz arc’hant.
* Ann hini goz am c’hondu mad,
* Ann hini goz a zo d’am grad.
* Ha koulskoude ebarz e ker
* Ann hini iaouang a garer,
* Ann hini iaouank zo ken sonn,
* Ann hini goz eunn tammik krom.
* Ann hini iaouank zo lijer,
* Ann hini goz a zo pounner.
* Ann hini goz en deuz bleo gwenn,
* Ann hini iaouank bleo melen.
* Ann hini goz liou raden zec’h,
* Ann hini iaouank liou ann erc’h ;
* Liou ann erc’h eo hag hi ken ien,
* N’a ra koz ha n’a sell ouz den.
* Ha koulskoude n’ouzonn perak
* Ma c’halon ra tik-tak tik-tak ;
* Tik-tag a ra ma c’halon baour
* Pa c’han da skei war doul ann nor…
* Tec’h alese, tec’h kuit, tec’h pell ;
* Ann hini goz a zo kant gwel ;
* Ann hini goz a zo kant gwell,
* N’a ra ket taillo demezel.
* Demezelled na reont bepred
* Nemet goab euz ar Vretoned.
* Ma daolan dorn war benn he glin,
* Ann hini goz a c’hoarz ouz-in.
* Ann hini goz zo Bretonez,
* Ann hini iaouank zo Gallez.
* Fae eo gan-in gand ar Gall brein,
* Gant kroc’hen ann diaoul war he geign !
* Fae eo gan-in gand ar C’hallez,
* Gand he lero en he botez !
* Mar komzed a briedelez,
* Komzed d’in euz ar Vretonez.
* Na lakfenn van, pa ve laret
* Eo ar Vretonez groac’hellet ;
* Evit-han da vout groac’hellet,
* Eunn aval blaz fall n’en deuz ket.
* Bezet droug gant neb a garo :
* Troc’het ann ed, dornet a vo ;
* Bezet droug gant neb a garo,
* Ma dous ha me m’eureujo.
* Ni gousko en eur gwele kloz,
* War ar pel fresk, bemnoz, bemnoz ;
* Na pa ve ken koz hag ar bed,
* Gan-in a vezo gwalennet.
# Ma zelen

* Luskellet gant awen eur beure glizennet,
* Dre ar yeod mousc’hoarzus, ar man perlezennet,
* Me a valee ar maeziou ;
* Ma c’halon a verve gant teneridigez
* Ha war diouaskel aour êl an hunvredigez
* A zave da glask menoziou.
* Mezevennet ma zell gant heol splann ar mintin,
* E heuilhen ribl eur waz, a c’hrizilhe sklintin
* War bili arc’hant he c’havel.
* Pa welis ’us d’an dour, en haleg briz-velen,
* Eur benveg lugernus, henvel ouz eun delen,
* O vranskellat gant an avel.
* Souezet, evurus, ma c’halon a dridas ;
* War an taol, o burzud ! al laten a ridas
* Dindan nerzusoc’h êzennig.
* Hag he mouez, o tremen en delennig vleuniet,
* A goueze ken tener war ma c’halon leuniet
* Hag ar gliz war eur rozennig.
* Troc’ha ’ris ar gwial he stage ouz ar bod…
* Daoust piou a lakeas eur benveg ken dibôd
* War wenojen ma hunvreou ?
* — Doue… pe eur barz koz, den da gloza e erw,
* A deuas, marteze, harpet war e vaz derw,
* D’hen kinnig da fonz ar goueou…
* O krena gant eurvad, e stennis ar c’herden
* Hag e klevis neuze, henvel ouz eur beden,
* Eur muzik hag a zeblante
* Eur pennad d’an oablou sevel meulodius
* Ha diskenn, re zinerz, da vervel dudius
* ’N eur voubouen a garante…
* Aboue, sul ha pemde, laouen pe c’hlac’haret
* Herve stad ma c’halon, ma zelennig karet
* A ouel pe a gan birvidik !
* He c’henteliou koueriad o deus nebeut a bouez
* Ha birviken, moarvat, ne vo klevet he mouez
* E kastell aour ar pinvidik.
* Met war dreujou ma zi pa zeuan da zerr-noz,
* Dindan c’houeziou melus ar spern-gwenn hag ar roz,
* Da ganan eur zonig laouen.
* Ar poanier a darnij d’eur vro blijadurus
* Ha pôtr-saout ar mene a c’houitel evurus
* An diskan eus ma c’hanaouen.
* O telen vinniget, benveg barzonius !
* Ennout ar varzed koz a ouel melkonius
* D’ar vro goant a vir o ziel.
* te ’vo c’hoar ma deiou, ma harp hiviziken !
* Hag etre ma daouarn te ’zono da viken
* Evit Doue ha Breiz-Izel !
* Koulmig Arvor.
* ↑ « Ar waz a finvas ». « Laten » eo eur gir a Gerne.
* ↑ Lec’hiou goue, gir a Gerne.
# Mab ur prins bras galuet de chervij Doue

| ◄ Buhé burhudus sant Matelin | Mab ur prins bras galuet de chervij Doué | Kan̄en Morisèd  ► |
* 1. — Un El guen e zou dichennet
* Ar di ur prins bras a Huéned ;
* 2. — Ar di ur prins bras a Huéned,
* D’oh ’r mab kohan en dès konzet :
* 3. — D’oh ’r mab kohan en dès konzet,
* De chervij Doué ma red monet ;
* 4. — De chervij Doué ma red monet,
* De gouvand er Gapusined ;
* 5. — De gouvand er Gapusinet,
* Open kand leàu a zoh Guéned.
* 6. — « Me zad, me mam, mar doh koutant,
* « Me iei mé berman d’er houvand.
* 7. — « De gouvand er Gapusined,
* « Eit chervij Doué, p’en don galuet.
* 8. — « Ter Doué, me mab, na péh ur joé
* « M’hou kuélehen bélèg un dé.
* 9. — « e troein préhésion ér véred,
* « É kañein en overen bred ;
* 10. — « É prég d’er bobl er huirioné,
* « Katechimein er vugalé.
* 11. — « Ha penaus doug rochedeu rén,
* « Goudé bout douget ré lién ?
* 12. — « Lién ag en hani moénan,
* « Ha groeit ag er hoarh en dousan.
* 13. — « Penaus eüé doug boteu koed,
* « Goudé boteu lér du blouket ?
* 14. — « Doué ag en nean em sekourou :
* « Me mam, eit on hui er pedou.
* 15. — « Kenavo d’oh, me zud karet,
* « D’em bredér hoah ne laran ket.
* 16. — « D’em bredér hoah ne laran ket,
* « Marsé ind e zei d’em guélet.
* 17. — Mès er vam hé mab pe gollas,
* Én tristediguèh é koéhas.
* 18. — Liés ha de noz ha d’en dé
* Én é halon é huanadé.
* 19. — É raug en tri blé treménet,
* Hi e ias hi-memb d’er guélet.
* 20. — « Bonjour, me mam, biu oh berpet :
* « Allas ! me zad peur n’en dé ket.
* 21. — Ter Doué neoah, na péh ur joé
* D’ur vam guélet hé bugalé !
* 22. — D’ur vam guélet hé bugalé,
* Gobér kand leàu eit kement-sé.
# Ma filhorez vihan

| ◄ Dirak ar mor | Ma filhorez vihan | Gouel an Anaon ► |
Da Filomena Marec.
* Pell amzer zo e sonjen : — Pegoulz e teuï an de,
* Ma c’hallin bezan paeron ’vel an dud-all ive ?
* M’am bo eur filhor bihan pe eur filhorezig
* Evit gallout ’n oc’h enor kana eun tam zônig…
* Zammet gant se ma spered eun devez me yeas
* D’ober eur valeaden ebarz kreiz eur c’hoat bras ;
* Eno eun evnig bihan, gane war eur ween
* Hag a lavare : — « Mignon, bezan ’z po da c’houlen…
* » Bezan ’z po eur filhorez, d’ezi te vo paeron,
* » Hag ouspenn c’hoaz e kredan te a vo d’ei tonton ;
* » Hi a vo d’it filhorez, bezan vo da nizez,
* » Daou zigare d’it, mignon, da gavout levenez ! »
* P’am oa klevet ar c’hêlo oan chomet zouezet,
* Da zellet ouz an evnig am eus bet ’n em laket…
* Mes al lapousig bihan, skoemp, skoemp reas frou, frou !
* Ha biskoaz goude er c’hoat na welis an aotrou…
* Gwir laras al lapousig, frealz zo em c’halon,
* Bezan ’m eus eur filhorez, d’ezi me zo tonton !
* Eur filhorez ar vravan… oh ! koant en he c’havel,
* Mar dije bet diou-eskell oa mad d’ober eun êl !
* Ma filhorez he deus bleo melen evel an aour,
* Ken seder ha pemp kwenneg ez eo ar c’hezig paour ;
* He lagadigou vihan zo glaz, lirzin, laouen
* Hag he diouchodou ru-skler zo evel diou rozen !
* Sard ez eo ma filhorez, c’hoarzin he ra dalc’hmad
* Bezan ez eo eun didu d’he mam, kenkoulz d’he zad ;
* Ganti kollont oc’h amzer, ha piou na rafe ket ?
* An neb an eus eur bugel an eus evurusted !
* An holl kichen an êlig an em gav evurus
* Holl a lavaront d’ezan komzou brao, dudius ;
* Eur blijadur eo ive gwelet na pegen drant
* Ez eo ar plac’hig vihan en zae he badeziant !
* Me ive ’m eus plijadur en kichen he c’havel,
* O sonjal pegen dister on bet pa oan bugel…
* Mes hi, en eur vousc’hoarzin, a zav he daou dornig
* Ha me ’n eur c’hoarzin ive a lar : ma c’halonig !
* O welet pegen seder ez eo ma filhorez
* E teu kerkent em c’halon eun tam tristidigez :
* — Petra eta zo kiriek eo red d’ar c’hrouadur,
* Kavout war an douar-man glac’har, displijadur ?
* Da betra na chomfe ket an den bepred laouen,
* Elec’h kavout poan-spered, trubuilh, ive anken ?
* Perak eta an den paour ken joaüs ’n e gavel
* Eo red d’ezan kavout poan, enkrez betek mervel ?
* Mes lezomp an holl draou-ze a goste vit hirie,
* Kanomp a greiz hon c’halon, kanomp gant karante,
* Levenez ar vam, an tad dirak o bugel kez,
* Evurusted ar paeron, hini ar vaeronez…
* Breman ar pez a c’houllan evit ma filhorez,
* Ma vo enpad he bue eur plac’h leun a furnez,
* Eur plac’h a zoujanz Doue, zentus d’he zad, d’he mam.
* Hag a gerzo en pep lec’h uhel he fenn, divlam !
* Kalz a dud a c’houlenno : — Daoust e piou eo an den
* An eus laket en e benn sevel ar ganaouen ?
* — Hennez, en bro ar c’hoajou, zo eur c’hos-vartolod
* Ha pa gav hir an amzer e sonj c’hoaz ’barz an aod…
# Ma ene a vez laouen

Oberennoù damheñvel pe handelvoù all zo ivez, gwelout O pegen bras eürustet !.
| ◄ O Sant Jozeb, er Baradoz | Ma ene a vez laouen | Piou ’lavaro, kristenien ► |
Ma ene a vez laouen Tridal ’ra ma c’halon Bep tro ma welan skeudenn Sant Jozeb dirazon.
Dre Vari ha dre Jezuz Pa vo fin ma buhez Sant Jozeb madelezus Ho pet ouzin truez.
’N e zourn eur flourdilizenn, War e vrec’h Mab Doue, War e benn eur gurunenn Kurunenn eur roue.
Eur roue e gwirionez, Uhel dreist an Aeled ; Eun Tad leun a garantez En hon c’henver bepred.
Ken a gredan, me ive(z), O sant Jozeb, goulenn Diganeoc’h a-berz Doue, Maro eur gwir gristen.
Pa ne glevin ken moueziou Ma c’herent o ouela, Pa vo marc’het em genou Ma zeod a gan brema.
Tro-war-dro pa ne gavin Nemet tenvalijenn, Hag o sklasa pa santin Ma c’halon ha ma fenn.
O pegen euzus neuze E krenin gant ar spont, O welout ’vo deut d’in-me An eur da renta kont !
Satan ma skei a glasko Gant liorz an dizesper : Piou outan am dilenno P’am galvo ma Barner ?
Na lezit ket ma ene Da guitaat ar bed-man, Nann, hep kaout digant Doue Ar pardon evitan.
# Ma garrek

| ◄ Ar goulmig dilezet | Ma garrek | Dirak eur be ► |
D’am c’henvreur Jehan de Guenyveau.
* Er c’hoat me a zo o chom en parrouz Zant-Servez
* Hag en eur gêr ar vravan, he hano Kerbernez.
* Dreg ma c’herig ’barz ar c’hoat en em gav eur garrek
* Elec’h m’ac’h an aliez da rima brezonek ;
* Eur garrek koant ha kaled, debret gant an amzer
* Goloet gant ar bân glaz, ouz he zroad ill tener.
* Gourvezet ez eo eno aboue meur a gantved,
* Eno da hun he chomo ac’han da fin ar bed.
* Warni war eun tam raden, warni warlec’h ma c’hoan,
* Me ac’h a da ziskwiza goude ma devez poan…
* Astennet war ma c’hoste, ma dorn dindan ma fenn,
* Warni pell dimeus an drouz, me a ve diberc’henn ;
* Warni en em ankouean aliez da sonjal,
* Da sonjal em buegez, ive da humvreal…
* Neuze ma spered tec’het digant e liammou,
* Ac’h a seder da redek traouien ha meneou…
* Klevet a ran an ezen o vouskan en deliou,
* En eur dremen war ma drem he skanva ma foaniou.
* An evnedigou bihan araok mont da gousket
* A glevan o kimiadi d’an de zo tremenet.
* Neuze war-zu an Nenvou, ma daoulagad eürus
* A wel en oabl o lintri ar stered lugernus ;
* Ha gant sklerijen al loar e zeblant d’in gwelet,
* Lutined-noz o lampât touez ar c’hoat droug-livet.
* An holl draou-ze unanet a luskell ma c’halon,
* Ha, tra ma sonjan enne e kavan eun tam zon.
* Evelse war ma garrek, bemnoz araok ma c’hoan,
* Me ac’h a da hunvreal, me ac’h a da vouskân…
* Warni en em blijan kalz pell dimeus an anken
* Rak warni eo e savan en peuc’h pep kanaouen.
* Enpad ma vevin eta me a yelo bemnoz
* Da gana war ma garrek Bro goant ma Zadou koz !
* Ha goude ma vin maro, piou a oar ?… Marteze
* Vo klevet us d’am garrek mouez ma Zelen bemde…
* Klevet he vo o ouela, o ouela glac’haret,
* Pe o kana hirvoudus : — Maro eo “ Ar Yeodet ” !
* Oh ! neuze, ma mignoned, pa vefet o tremen,
* Lavaret eur bedennig vit ar Barz na vo ken…
# Mab ar bourew

Oberennoù damheñvel pe handelvoù all zo ivez, gwelout Mab ar bourew (Duhamel).
| ◄ Languidic | Mab ar bourew | Cloaregic ar stanc ► |
Eun den iaouanc deuz a Baris, ’Deût da Landréger da vourc’his,
 Hen eus choazet da vestrès ker Brawa plac’h iaouanc ’zo en kêr,
 A vadou hac a galite, Brawa plac’h iaouanc ’zo er c’hê.
 Ann den iaouanc a c’houlenne Deuz he vestrès, p’hi zalude :
 — Ma mestrès kêr, d’in leveret, Pegoulz e vefomp dimezet ?
 — Ze na glewfet ket, ’wit fete, Ken ouïn doare ho ligne.
 — Mar peus calz a c’hoant d’hen clewet, Doare ma ligne a ouifet.
 Et da gaout eun orolacher Pini a zo aze, en kêr ;
 Pini a zo aze en kêr, Hennès anve, neï en antier.
 Ar vourc’hizès a vonjoure, ’N ti ’n orolacher p’arrue :
 — Debonjour d’ac’h, orolacher ! Doare ’r parizian, ’zo en kêr.
— Ar Parizian ’zo en kêr C’hall beza douget en litier,
 Hennès ’n eus diou a c’hoerezed, A ve en carrons pourmenet ;
 A ve en carrons pourmenet, Ha c’hui, bourc’hizès, na vec’h ket.
 — Mar anzavit ar wirione, Me roïo d’ac’h cant scoed leuve.
 — Mar fell d’ac’h goüd ar wirione, Mab bourrew ann Naonet hec’h ê.
 Hennès c’hone arc’hant digoïo ? O voustra war an diouscoaïo ;
 Hac ho vamm ’zo ragacherès, ’N marc’had ar pour hac ar panès ;
 ’N marc’had ar pour hac ar panès, War ar ruiou o werza lès ;
 Hac ar vantel ’zo war he chouc, Mantel al laer ’zo deuz ar groug.
 Ar Parizian a c’houlenne Deuz ho vestrès, p’hi zalude :
 — Ma mestrès ker, d’in leveret Petra ’zo bet d’ac’h-hu lâret ?
 — Lâret ’n eus d’in ’n orolacher Glejec’h bea douget en litier ;
 Penos peus diou a c’hoerezed Pere ve en carrons douget ;
 Pere ve en carrous douget. Hu me, bourc’hizès, na ven ket,
 C’hoaz hen eus d’in lavaret mad C’h eo bourrew ann Naonet ho tad ;
 Hac ho mamm ’zo ragacherès ’N marc’had ar pour hac ar panès ;
 ’N marc’had ar pour hac ar panès, War ar ruiou o werza lès ;
 Hac ar vantel ’zo war he chouc, Hini al laer ’zo deuz ar groug.
 — Ma mestrès ker, mar am c’haret, Ruban zei glaz d’in a rofet ;
Ruban zeï glaz, ru moug ha gwenn, Mad da derc’hel ma bleo melenn.
 — Eur lass canab gafan ’ve mad, ’Wit bourrew Naonet, eo da dad !
 — Me bromet d’ann orolacher ’M ô he vuhe, kent mont deuz kér !
 — ’N orolacher n’ ô drouc a-bed : Gant tud ar ru am eus clewet ;
 Gant tud ar ru am eus clewet : Rac-se kit ’n ho bro, pa garfet.
# Mab ar bourew (Duhamel)

Oberennoù damheñvel pe handelvoù all zo ivez, gwelout Mab ar bourew.
| ◄ Langidik | Mab ar bourew | Kloaregig ar Stank ► |
* Eun den yaouank deus a Bariz
* ’Deut da Landreger da vourc’hiz O ! O !
* ’Deut da Landreger da vourc’hiz.
TRADUCTION. — Un jeune homme de Paris, — Venu [s’établir] à Tréguier, comme bourgeois…
Chanté par Augustine Kerleau, Port-Blanc.
# Mab ar roue hac ar vergerennic

| ◄ Ar verjeren hac an den-gentil | Mab ar roue hac ar vergerennic | Tre Gwirgenec ha Gwirgenac ► |
En crec’h, en traon, gant ar c’hoajo (bis.) A zo eur vergerenn eno,  Si bon, la jolie bergère,  Si bon la belle jolie !
 Canan a ra ken brao, ken dous ! Mouez eun dimezellic a deus !  Mab ar Roue a lavare : — Dibret-hu d’in ma incane ;  Dibret-hu d’in ma incane, Ma c’h in d’ar c’hoajo da vale !
 — Berjerenn, cânet eur chanson, An hini ’gânec’h bremazon.  — Allaz ! ne allan mui canan, Gant ar c’heuz d’am breur iaouancan !  Gant ar c’heun d’am breur iaouancan, ’Zo war ar mor o navigan !
Na mar teufe d’am breur mervel, Me ve princes a Vreiz-Izel.  Me a dougfe an dantélès, Kerkent ha me a ve princès.  Me a dougfe frizettenno, Aour hac arc’hant ’n em godello !
Mac’harit Grénès.
# Mac’haridik

| ◄ Kaera tra eur paeroun | Mac’haridik | Ti-Kear ► |
* A sonj o c’heuz, Mac’haridik,
* Gwechall, e pardoun Poullaouen,
* Moamp prenet daou wennegadik
* Sivi, ma oe leun da barlenn ?
* Bouè, aotrou sant Per, me z’aounik,
* N’euz gret meur a dro war hom fenn.
* Med hor c’haloun, Mac’haridik,
* A nè ket choumet ker laouen ?
* A c’halenn me wel ar wezenn
* E disheol pehini mistrik
* Moamp dibabet hor prenadenn ;
* Oh ! mar kerez eul labousik
* Eno gano deomp evelhenn :
* » Kaloun glann na gosa biken !
# En Kernéo

Pages
# Ar zac’h bennio

louis vuillemin (1922)
# Klemmou ar prizoniet

D’am breur prizoniet.
* I
* Evnig bihan a gan ken laouen,
* Noz ha beure, endro d’am lochen ;
* Hirie d’az tro, chilaou klemmo
* Ma zelen ;
* A denn-askell, te o c’haso
* D’am bro.
* II
* Me a zo eur paour kêz prizoniet,
* Dre ar brezel, a Frans harluet,
* Soudard Breizad, diouz e zever
* Diframmet ;
* War ma diou skoa yeo eur gwasker
* Ponner.
* III
* En bro estren eo rust ar vue
* Hag al lezen garv ha didrue ;
* Pep tra a lesk hag a hual
* Ma ine,
* Sklerder an heol a lak tenval
* Ma zal…
* IV
* Frankiz, frankiz, ger meulodius,
* Tensor dispar ar vue peuc’hus,
* Na pegoulz c’hoaz, e c’hallin-me,
* Evurus,
* Tanva ganit joa, karante,
* Noz, de ?
* V
* O Breiz-Izel, bro muia-karet !
* D’it e tenn ma c’halon glac’haret,
* D’it ma spered, gwinidelig
* Forbannet,
* Bemde, bemnoz, a nij sioulik
* Sioulik !
* VI
* Hag ec’h adbevan, em bro Gerne
* C’houez ar balan, êr vad ar mene
* Binio sklintin, kan alc’houeder
* Heol-veure
* Toniou lirzin, o nijal sklêr
* En êr !
* VII
* Me a wel, em zraouiennig peuc’hus
* Ma zi glas, ma zud karantezus ;
* Mignoned deut d’am zaludi
* Niverius,
* Dre-hol eurvad, c’hoarz, kaniri,
* Dudi !
* VIII
* Siouaz ! sonj poanius ar wirione
* A deu prestik, ’vel eun tôl kleze,
* Da derri, krenn, kerdennigo
* Ma hunvre
* Ha da greski samm ma foanio
* Garo.
* IX
* Doue, c’houi ’glev hirvoud ma c’halon,
* Plijet diskar harzou ma frizon
* Ha rei d’ar Frans, gant Fe gristen
* Ha pardon,
* Heol eur Viktor, na vougo ken
* Biken !
* Koulmig Arvor.
# Ar Baradoz

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
E Canticou spirituel composet evit usach ar Missionou, 1836
Er Barzhaz Breizh, gant Kervarker :
* Ar Baradoz (1846)
* Ar Baradoz (1867)
* Ar Baradoz (1883)
E Trente mélodies populaires de Basse-Bretagne, gant Louis-Albert Bourgault-Ducoudray :
* Ar Baradoz (Bourgault-Ducoudray)
* Ar Baradoz (adembannadur 1931)
E Kantikou brezonek eskopti Zan-Briek ha Landreger (1924) :
E Kantigou brezonek eskopti Sant-Brieg ha Landreger (1934) :
E Chansons et danses des Bretons, gant Narsis Kelien :
E Kanaouennou kristen, gant Gwilh ar C’hoad :
* Ar joausted
* Ar baradoz (Eun douar a zo plijadur)
# Ar gernez en Irland

* Ton kantik : Va Doue leun a drugarez.
* DISKAN
* Truezuz eo ar c’hlemmou a zao dreist kroz ar mor,
* Klemmou tadou ha mammou, bugale an Arvor !
* Daoust ha n’ho c’hlevit-hu ket dre ’n avel o c’hervel,
* Oc’h ho kervel, Bretouned, d’ho rekour kent mervel ?
* Piou ho kalv, tud kalounek ? Gant an tarz e diroll,
* Hag eul lestr oc’h ho kerrek a ve o vont da goll,
* Pe eur vag pesketerien, hep stur na roenv e-bed,
* E-creiz an denvalijen, a ve eat d’ar goeled ?
* Nan, gwasoc’h kalz eo a zo : tud eur vro holl a-bez
* Eur vro gaer evel hor bro, enn-hi tud hep danvez,
* Tud paour ha tud a galoun, tud vad ha kristenien,
* Dare da vervel gant naoun, a c’houlen aluzen.
* N’ema ket pell ar vro-ze diouz hor bro, Bretouned,
* Hon aojou-ni hep mare gant ho mor zo skoet,
* Hag non tadou gwechall-goz, mignouned ha kerent,
* A zo eat d’ar Baradoz diwar galoun ho zent.
* Euz a vro an Irlanded eo bet skignet e Breiz
* Evel goulaouen ar bed, sklerijen gaer ar feiz ;
* Euz a vro an Irlanded, n’euz ket a-veac’h dek vloaz,
* P’edomp o vervel flastret, hor beuz bet harp ha skoaz.
* Bezomp d’hon tro kalounek, diskouezomp, Bretouned,
* Ez omp-ni tud anaoudek kever an Irlanded ;
* Pell a zo enn dienez, ma ne varvent brema,
* E varvint gant ar gernez, abarz nemeur ama.
* Enn ho ziez n’euz eskenn, bod keuneud d’ober tan,
* Gant an naoun, ar ienien, e krenont braz ha bian ;
* Tadou, mammou, bugale, zo ho dillad truillou,
* Ar re zo evit bale a zo evel spesou.
* Ouspenn ann naoun zo c’houero : ho c’halounou a rann
* Pa welont a-ziraz-ho ho zud e-kreiz pep poan ;
* An tad ia da glask eul lec’h distro evit mervel,
* Ar vamm zo penn he bron sec’h e genou he bugel.
* Mervel a rank gant an naoun, mervel gant an enkrez
* E kichen dor ar Zaozoun, dor an dud digernez
* An Irlanded kristenien, laeret ho bro, tud keiz !
* Laeret hara ho c’houezen…, n’eo bet laeret ho feiz.
* Bretouned, d’an Irlanded roït buan hag affo !
* Naounegez ne c’hortoz ket, an naoun a zo garo.
* Aluzen ar garantez a domm ar c’halounou,
* A bella pep dienez, a dorr nerz ar poaniou.
* Bretouned d’an Irlanded, ho preudeur peorien geiz,
* Ho kerent, ho mignouned dre ar galoun, ar feiz,
* Enn hano Doue, hor Zalver, evit en em vaga
* Roït diwar ho tiouer arc’hant da gaout bara.
* Bretouned d’an Irlanded, ho preudeur kristenien,
* Tieïen, martoloded, roït holl aluzen,
* Ha diwar-n-hoc’h ar bennoz a zistroio a-bell,
* Gwalennou Doue zo tost, gwall amzer, gwall avel.
                                                          G. MILIN.
# Santez Trifina/Eur ger raog

| ◄ | Eur ger raog | Aktourien ► |
Evid lavarout ar wirionez, gweled am euz genivelez al levr-ma. En em gavet em Montroulez, Gwennou ha me, hon daou digaset gand hon flanedennou dishañvel am euz bet eno an eurvad da ober anaoudegez ar Barz-ma, a anavezen ’benn neuze dre e vrud. Heuillet am euzgand ar brasa aked oberidigez ar c’hoari-gwelvanus-ma, arvest dre arvest. Pegemend a boan en deuz kemeret an Aotrou Gwennou gantan, e-unan ha me a c’hellomp he lavaret… Deuet da Vontroulez gand ar c’hoant stard da renta servich d’e vro ha d’e iez, e-unan be pred gand al labour en e gamprik ien, en deuz bec’hiet e-pad teir sizun a-hed ! E holl galon hag e holl ene en deuz lakeat en e labour, kemend den aglevope a lenno ar c’hoari hen añzavo a vouez uhel.
Mad ! Ha koulskoude pa ’ouñ bet pedet da zevel eun droïdigez e hallek evid ar c’hoariaden, a meuz digareet pell, gand aoun ne viche bet re galed al labour diouz va nerz. Daoust d’am c’hoant da veza talvoudus da veur a hini, ne c’houlenen ket digemer c’hoaz, pa eo gwir ez ouñ eun enebour dall d’ar gallegerien a c’houlen atao gweled ar gallek kever-ouz-kever gand ar brezounek, hon iez. Benn ar fin, sentet am euz, hag an dra-ze ispisial evid eur rezon, evid renta servich d’ar re, o veza ma na intentont ket ar brezounek, a zo koulskoude mignoun d’ezañ, hag a c’hello dre eno gwreled peger skrivet mad, peger brao hag uhel-soñjet eo Ober Gwennou, ha pegen dinn euz ar Vro gaër en deuz kanet hed e vuhez.
Ra daolo pled pep hini penaoz an droïdigez am euz great a zo skrivet ger evid ger, ha ne’z eus ket klasket lakaat enni oberiañz skedus. Troet eo bet ar brezounek en gallek er c’hiz ma c’hello kemend den ha na oar ket ar brezounek heñvelekaat an daou iez ha deski an eil dre egile.
# Santez Trifina/Aktourien

| ◄ Eur ger raog | Aktourien | Akt kenta ► |
| ARZUL, Roue Breiz, | PARC, Thomas. |
| TRIFINA, Rouanez Breiz, | PARC Jean-Marie. |
| TRÉMEUR, ho mab, | KERHNIGANT, J.-M. |
| KERVOURA, breur Trifina, | GUIVARC’H, Alain. |
| GAR-ORJAL, | LE SÉAC’H, Joseph. |
| ROLL-AR-BOURDOU, | PAPE, Jean-Marie. |
| FLAMM-PEN-BAZ, | PAPE, Pierre. |
| EUNN AMBANNER, | HAMEURY, Etienne. |
| AR BARNER BRAZ, | HAMEURY, Etienne. |
| YANN DRUILLEN, klasker bara, | LEMAT, Guillaume. |
| AZILIZ, dimezell-kampr Trifina, | LAZOU, F.-M. |
| AR ZORSEREZ, | SOURIMANT, Yves. |
| AR VAGEREZ, | X… |
| ANN AMIEGEZ, | GAOUYER, Louis. |
| EUNN EL (adre gweliou ann teatr) | GAOUYER, J.-M. |
Barnerien, trompillerien, tucheñtil, pobl
Ann daou arvest keñta a c’houarvez e kear-Ahez, ann dredi hag ar bevare el Lann-Veur, hag ar bempved e Roazon
# Er post télégraf

| Er post télégraf | Monah Kerbernéz ► |
* Me zou mé ur post télégraf,
* Ihuél ha plom él ur berchén,
* Ha me saù ken ihuel me fén
* Haval doh hani ur jiraf.
* —É hon amen é kreiz ur lann
* El ur soudard pe vé gédour,
* Get er réral doh me sekour,
* Prest kaér de gomans en émgann.
* —Havaloh hoah un tavarnour,
* Gronet on tré a chopineu,
* Meit é huélet me chalenneu
* É hon kentoh ur galeùour.
* —Devout flatour é vehen guél,
* N’em es meit digor men diskoarn
* Pe bas ar en nedenneu hoarn
* En doéré a dost hag a bél.
* —Doh kement-sé me chom digas
* Guel é d’ein laret sorhienneu
* D’en nemb en des hoant d’em cheleu,
* D’er ré vihan él d’er ré vras.
* Bég-kloz.
# Alanik al Louarn (Quéré)

Oberennoù damheñvel pe handelvoù all zo ivez, gwelout Alanig al Louarn.
| ◄ Azor | Alanik al Louarn | Ar Penn-Moc’h ► |
Bec’h d’Alanik Tân d’ar peiller ; Bec’h d’Alanik, Tân d’ar muntrer !
Kleo, chaseer, Ar c’horn sklintin Penn-da-benn ker A zon lirzin.
An heol melen,
A dren ’r mene,
A strink, laouen,
’ Trezeg an Env.
Ar c’hlizen, drant,
He deuz skuillet
Boulou arc’hant
Var an havrek,
Sao, goustadik,
Ouz da vele,
Lez Margodik
’ Kreis e huvre.
Prim var da skoa
Da fuzuil vad,
Arok, brema,
Var zu ar c’hoad.
Flambô ! tono !
Goaskomp, potret,
Alan fino
’ Zo diskampet.
’Vel eul lapous,
’Vel eur vouled,
A loenik rouz,
A red a red.
’ Dreuz ar girzier,
’ Dreuz al lannou
Alanik laer
A ra troiou.
E jilpaden
Stank ha raouillet
Hed an draonien
A gorn bepred.
Mez ar c’hanfard
Hen deuz luiet
Ar guden, stard,
Ha ’n em laeret.
Pan ! Pan ! daou denn !
O reuz garo !
Var an dachen
E ruill maro.
Ar chas, kerkent,
Peur-gounnaret,
A daoliou dent
Deuz hen brevet.